ДЕН НА КАРИЕРАТА '2024
2024-09-17 11:00 - 12:30 (Europe/Sofia)
Денят на кариерата във ВТУ „Т. Каблешков“ ще се състои на 17.09.2024 г. от 11,00 ч. до 12,30 ч., в I-ви учебен блок, фоайета на I-ви и II-ри етаж с участието на 22 фирми и организации.
В Деня на кариерата ще вземат участие компании от бизнес секторите транспорт, спедиция и логистика, телекомуникации, строителство, енергетика, производство, търговия и услуги.
Повече информация за дейността им и свободните стажантски и работни позиции можете да получите от техните представители на щандовете, които ще бъдат разположени във фоайетата на І-ви учебен корпус (І-ви и ІІ-ри етаж).
.
БЪДЕТЕ АКТИВНИ! НОСЕТЕ CV!

Представяне на възможности за пенсионно осигуряване от Allianz
2024-09-17 12:00 - 12:30
На 17 септември 2024 г. от 12:00 часа в Заседателната зала на Ректората, в рамките на Деня на кариерата, ще се проведе представяне на продуктите за допълнително доброволно пенсионно осигуряване на „Пенсионно осигурително дружество Алианц България“ АД. Всички заинтересовани ще могат да научат повече за възможностите, които предлага Универсалният пенсионен фонд на Алианс.

Заповядайте!

Представяне на стипендиантската програма на Huawei Technologies Bulgaria
2024-10-08 12:00 - 12:30
Уважаеми колеги,
На 8 октомври (вторник) от 12:00 часа в зала „Дунав“ (1-ви учебен корпус, 3-ти етаж), ще се проведе представяне на стипендиантската програма на Хуауей Технолоджис България Huawei Scholarship program за 2024 година.
.

На 25 септември се открива стипендиантската програма на Huawei за 2024 г. – Huawei Scholarship program. Целта ѝ, заедно с глобалната програма Seeds for the Future, е да подготви студентите за реалния бизнес свят, да подобри познанията им от технологична гледна точка, но и да обогати лидерските им умения. Програмите са едни от основните социално отговорни кампании на Huawei. С тях компанията откроява най-добрите и мотивирани студенти в областта на информационните и комуникационни технологии и им предоставя нови възможности за развитие.

Стипендиантската програма се прилага успешно в България за четвърта поредна година. Досега общо 180 студенти са получили стипендия в размер на 2000 евро, които да помогнат за тяхното обучение и професионално развитие в областта на информационните и комуникационните технологии. В изданието тази година компанията ще награди 50 студенти.

Изискванията към желаещите да се включат в стипендиантската програма са да бъдат действащи студенти, да проявяват силен интерес към информационните и комуникационни технологии и да покажат креативни умения.

За да се включат в програмата, е необходимо кандидатите да изпратят CV, мотивационно писмо и кратко видео с продължителност до 3 минути на hrbulgaria@huawei.com или mariyana.ivanova@huawei.com.

Кандидатите трябва да заснемат видео с разсъжденията си по една от следните теми:

1. Как дигитализацията трансформира традиционното образование и ежедневието?

2. Ролята на информационните и комуникационните технологии за постигане на екологосъобразен преход за България.

3. Ролята на информационните и комуникационните технологии за преодоляването на глобалното цифрово разделение.

Срокът за кандидатстване и изпращане на всички необходими материали е до 24.11.2024 г.

VII международна научна конференция „Техника и строителни технологии в транспорта - 2024”
2024-10-09 13:00 - 2024-10-11 12:30 | Висше транспортно училище „Тодор Каблешков“, ул. "Гео Милев" 158, София, 1574, България
ФАКУЛТЕТ „ТЕХНИКА И СТРОИТЕЛНИ ТЕХНОЛОГИИ В ТРАНСПОРТА“
организира
VII МЕЖДУНАРОДНА НАУЧНА КОНФЕРЕНЦИЯ
„ТЕХНИКА И СТРОИТЕЛНИ ТЕХНОЛОГИИ В ТРАНСПОРТА – 2024”
>>GENERAL PROGRAMME/ ПРОГРАМА НА КОНФЕРЕНЦИЯТА<<
9 – 11 октомври 2024 г.
кампус на ВТУ „Тодор Каблешков“ – София

Български
Английски
Руски

ТЕМАТИЧНИ НАПРАВЛЕНИЯ:

Ефективен, безопасен и екологосъобразен транспорт
Двигатели с вътрешно горене
Транспортна инфраструктура и безопасност на пътищата
Земна основа, фундиране и подземно строителство
Високотехнологични строителни материали, изделия и технология на производството им
Автомобилна, железопътна техника и метрополитен
Подемно-транспортни и строителни машини
Механизация и автоматизация на товаро-разтоварните работи
Транспортно образование, механика, математика и изкуствен интелект

GENERAL PROGRAMME / ОБЩА ПРОГРАМА
09th October 2024 (Wednesday / Сряда)
13.00 – 14.00 Registration / Регистрация / Coffee / Кафе
14.00 – 14:10 Conference opening / Откриване на конференцията, приветствия
14:10 – 14.50 Plenary Session / Пленарна сесия
15.00 – 18.30 Sessions / Заседания на секциите
15.00 Seminar „Responsible consumption of alcohol – road to traffic safety“/ Семинар на тема „Отговорната консумация на алкохол – път към безопасността на движението”
16.30 Opening of an experimental test site for road surfaces/ Откриване на експериментален полигон за пътни настилки в кампуса на ВТУ
19.00 Сocktail/ Коктейл
10th October 2024 (Thursday / Четвъртък)
9.30 – 12.30 Sessions / Заседания на секциите
12.30 – 13.30 Lunch / Обяд
13.30 – 18.00 Sessions / Заседания на секциите
11th October 2024 (Friday / Петък)
10.00 – 12.00 Sessions / Заседания на секциите
12.00 – 12.30 Закриване на конференцията / Closing of the conference
ПРОГРАМЕН КОМИТЕТ:
Председател: проф. д-р инж.-икон. Даниела Тодорова – Ректор на ВТУ „Тодор Каблешков”
Зам. председател: доц. д-р инж. Миряна Евтимова – Декан на факултет „ТСТТ”

ЧЛЕНОВЕ:
Георги Гвоздейков – Министър на транспорта, информационните технологии и съобщенията
Андрей Цеков – Министър на регионалното развитие и благоустройството
проф. д-р инж. Николай Георгиев – ВТУ „Тодор Каблешков” – София
проф. д-р инж.-икон. Красимир Кръстанов – ВТУ „Тодор Каблешков” – София
доц. д-р инж. Илия Андонов – ВТУ „Тодор Каблешков” – София
проф. д-р инж. Мира Зафирова – ВТУ „Тодор Каблешков” – София
доц. д-р инж. Васко Николов – ВТУ „Тодор Каблешков” – София
доц. д-р инж. Борис Петков – ВТУ „Тодор Каблешков” – София
проф. дн инж. Светослав Николов – ВТУ „Тодор Каблешков” – София
проф. д-р инж. Стоян Братоев – дхк на ВТУ „Тодор Каблешков” – София
доц. д-р инж. Венцислав Василев – Технически университет – София
проф. д-р инж. Стойо Тодоров – УАСГ – София
проф. д-р инж. Андрей Тоцев – УАСГ – София
доц. д-р инж. Калин Радлов – УАСГ – София
проф. д-р инж. Драган Петрович – Факултет по машиностроене и строителство – Кралево, Сърбия
проф. д-р инж. Зоран Бундало – Висше железопътно училище – Белград, Сърбия
проф. д-р инж. Душан Стаменкович – Машиностроителен факултет – Ниш, Сърбия
проф. д-р Ванг Бо – Технологичен университет – Нингбо, Китай
доц. д-р Миланка Боговац – МБ университет – Белград, Сърбия
д-р Селчук Дуранлар – Тракийски университет – Одрин, Турция
проф. д-р Зоран Чекеревац – МБ университет – Белград, Сърбия
проф. д-р Зденек Дворак – Жилински университет – Жилина, Словакия
доц. д-р Станислав Филип – Висше училище по икономика и мениджмънт – Братислава, Словакия
доц. д-р Николай Цонков – УНСС – София
д-р Любица Филипова, Висше училище по икономика и мениджмънт – Братислава, Словакия
д-р Зоран Павлович – Белградска академия за технически и художествени приложни науки
инж. Венцислав Славков – Управител на „БДЖ – Пътнически превози” ЕООД
инж. Чавдар Трендафилов – Директор „ЖПС” в БДЖ – Пътнически превози” ЕООД
инж. Християн Кръстев – Управител на „БДЖ – Товарни превози” ЕООД
инж. Иво Ленков – Директор „ПЖПС“ в „БДЖ – Товарни превози” ЕООД
д-р инж. Венелин Павлов – „БДЖ – Пътнически превози“ ЕООД
доц. д-р инж. Марио Гълъбов – ДП НК „Железопътна инфраструктура”
ас. инж. Кирил Маринков – ДП НК „Железопътна инфраструктура”
инж. Михаил Иванов – Изпълнителен директор „ТСВ“ ЕАД
инж. Иван Омайски – Заместник-изпълнителен директор „ТСВ“ ЕАД
инж. Иван Колелиев – Управител на „Инжконсултпроект“ ООД
Николай Диловски – Технически директор на „ХАЙКАД ИНФОТЕХ“ ЕООД
гл. ас. д-р инж. Иван Ганчев – „Ивкон комерс“ ООД
ОРГАНИЗАЦИОНЕН КОМИТЕТ:

Председател:
доц. д-р инж. Румен Иванов

Зам. председатели:
гл. ас. д-р инж. Невена Бабунска-Иванова
ас. д-р инж. Емил М. Михайлов

Секретари:
Теменужка Митова
Михаил Райчев
Валери Николов
Технически сътрудници:
Александър Йорданов, студент
Даниел Петков, студент

ВАЖНИ СРОКОВЕ:
Важно! Срокът за изпращане на пълния текст на докладите съгласно изискванията за оформянето
се удължава до 10 септември 2024 г.

22.03.2024 г. – изпращане на заявки за участие със заглавие и анотация на доклада на e-mail: tcttconference@vtu.bg или conference_tctt@abv.bg
02.09.2024 г. – изпращане на пълния текст на докладите съгласно изискванията за оформянето
30.09.2024 г. – заплащане на такса за правоучастие в касата на ВТУ „Тодор Каблешков” или по банков път по сметка:

– в лева: БАНКА: БНБ ЦУ
IBAN: [REDACTED]
BIC: BNBGBGSF
ТИТУЛЯР: Висше транспортно училище „Тодор Каблешков” – за международна научна конференция „ТСТТ – 2024”

ИЗИСКВАНИЯ КЪМ АВТОРИТЕ НА ДОКЛАДИТЕ:

Заявка за участие до 15.04.2024 г. на e-mail: tcttconference@vtu.bg или conference_tctt@bg.

Заявката да включва: заглавие на доклада, автор(и), e-mail, организация, адрес, държава, ключови думи, разширена анотация (резюме с обем от 1300 до 1500 символа), оформена съгласно изискванията: https://mtc-aj.com/articles.htm, Primer2013.doc.

Докладите да бъдат изпратени на e-mail: tcttconference@vtu.bg или conference_tctt@abv.bg в максимален обем до 6 страници, оформени съгласно изискванията: https://mtc-aj.com/articles. htm, doc.
Участниците ще получат потвърждение за включването на докладите им в Програмата на конференцията до 16.09.2024 г.
Докладите ще бъдат рецензирани и публикувани в научното електронно списание „Механика Транспорт Комуникации”, индексирано в следните световноизвестни бази данни с научна информация: ROAD, Google scholar, Scientific Indexing Services, ERIH PLUS, J-gate.
Регламентът за представяне на доклад е до 10 минути. На конференцията ще бъдат осигурени необходимите технически средства.
Работни езици на конференцията: български, английски, руски.
Такси за правоучастие:

Участие с един доклад – 150 лв. за български участници и 75 EUR за чуждестранни участници;
В деня на регистрация – 180 лв. за български участници и 90 EUR за чуждестранни участници;
Участие за всеки следващ доклад по 70 лв. за български участници и 35 EUR за чуждестранни участници;
За съавтори и придружаващи лица – 70 лв.;
За докторанти и млади учени – 50 лв.;
Презентации на фирми – 800 лв.;

Таксата за доклад, който няма да бъде представен, но ще бъде отпечатан в списание „Механика Транспорт Комуникации” след рецензиране е 100 лв. или 50 EUR.

ЗА КОНТАКТИ: Висше Транспортно Училище „Тодор Каблешков”, София, 1574, ул. „Гео Милев” 158, https://www.vtu.bg/
Факултет „Техника и строителни технологии в транспорта”
(+359 2) 9709 441; (+359 2) 9709 396; (+359 2) 9709 336; (+359 2) 9709 362
e-mail: tcttconference@vtu.bg; conference_tctt@abv.bg
доц. д-р инж. Румен Иванов – (+359 2) 9709 287; e-mail: rivanov@vtu.bg
гл. ас. д-р инж. Невена Бабунска-Иванова – (+359 2) 9709 287; e-mail: babunska@vtu.bg
ас. д-р инж. Емил М. Михайлов – (+359 2) 9709 317; e-mil: emil.mihaylov@vtu.bg

Семинар „Отговорната консумация на алкохол – път към безопасността на движението”
2024-10-09 15:00 - 16:30
На 09 октомври 2024 г. в зала „Тодор Каблешков” от 15, 00 ч. ще се проведе семинар на тема „Отговорната консумация на алкохол – път към безопасността на движението” в рамките на VII международна научна конференция „Техника и строителни технологии в транспорта – 2024”, организирана от факултет „Tехника и строителни технологии в транспорта“.
В събитието ще вземат участие комисар Мария Ботева от Пътна полиция, представители на „Спиритс БЪЛГАРИЯ“ – асоциация на производителите, вносителите и търговците на спиртни напитки и други. Ще бъдат изнесени доклади от академичния състав, а студентите и докторантите по транспортно строителство ще представят казуси и ролеви игри по проблемите за безопасността на движението.
След семинара ще се открие експериментален полигон за пътни настилки в кампуса на ВТУ „Тодор Каблешков” – София.

Прожекция на документалния филм „ЖЕЛЕЗНИ МОМЧЕТА“ - филм за българските железници и за оцелелите парни машини
2024-10-10 16:00
ВТУ „Тодор Каблешков“ и „Доли Медия Студио” имат удоволствието да Ви поканят на 10 октомври, 16:00 часа в зала „Тодор Каблешков“, корпус 5 във Висше транспортно училище на специалната прожекция на документалния филм „ЖЕЛЕЗНИ МОМЧЕТА“.
„Железни момчета“ е документален филм за оцелелите парни машини, за историята и паметта, която те пазят, за българските железници. Ангел, Цветан, Алберт и техните бригади са последните железни момчета на романтиката. Те реставрират и поддържат последните оцелели парни машини. Наричат ги с галени имена, но за да са така красиви, момчетата полагат суров труд. Ако за мнозина „машинист“ е част от професионалния класификатор, то за тези мъже това е живот. „Железни момчета“ ни разказва за техния мироглед и за романтиката на парата.
Сценарист Емил Спахийски, режисьор Станимир Трифонов, продуцент Добромир Чочов.
Вход свободен!
ЗАПОВЯДАЙТЕ!

Oткриване на лаборатория за железопътна сигнализация на "Hitachi Rail" към катедра СОТС
2024-10-22 10:00 - 14:00
На 22 октомври 2024 г. (вторник) от 10:00 до 12:00 ч. в учебен корпус 1, стая 1412 ще се състои официалната церемония по откриването на новата лаборатория за железопътна сигнализация, предоставена от Hitachi Rail, към катедра „Съобщителна и осигурителна техника и системи“.
На събитието ще присъства д-р Хана Делеман, изпълнителен директор на Hitachi Rail Austria, а представители от българския офис ще представят дейността на компанията и ще презентират възможностите на предоставената за нуждите на обучението на студентите компютърна централизация „Електра“.
Заповядайте!

Публична лекция на доц. Станислав Стефанов
2024-11-21 14:30 - 16:00
На 21.11.2024 г. (четвъртък) от 14:30 часа в зала „Витоша“ (Ректорат, 2-ри етаж) ще се проведе публична лекция и церемония по връчването на диплома за академична длъжност „доцент“ на доц. д-р Станислав Стефанов от катедра “Математика и информатика“ на тема: „Равнинна геометрия“.
.
Заповядайте!

Университетски шампионат по ръгби във ВТУ
2024-11-24 10:30 - 17:00
На 24 ноември 2024г. Висшето транспортно училище „Тодор Каблешков“ ще бъде домакин на националния университетски шампионат по ръгби за мъже и жени от календара на Асоциацията за студентски спорт „Академик“.
Заповядайте!

Публична лекция на доц. Мартина Томчева
2024-12-04 11:00 - 12:00
На 04.12.2024 г. (сряда) от 11:0 часа в зала 1111 (първи учебен корпус, 1-ви етаж) ще се проведе публична лекция и церемония по връчването на диплома за академична длъжност „доцент“ на доц. д-р инж. Мартина Томчева от катедра “Електроснабдяване и електрообзавеждане на транспорта“ на тема: „Изследване на енергийната ефективност на електроенергийни обекти“.

Заповядайте!

Публична лекция на доц. Магдалена Кирова
2024-12-10 11:30 - 12:30
На 10.12.2024 г. от 11:30 часа в зала „Витоша“ (Ректорат, 2-ри етаж) ще се проведе публична лекция и церемония по връчването на диплома за академична длъжност „доцент“ на доц. д-р Магдалена Петрова-Кирова от катедра „Икономика и счетоводство в транспорта“ на тема: „Взаимодействие и пресечни точки между финансовата отчетност и корпоративната устойчивост„.

Заповядайте!

Лекция на проф. Зоран Павлович от Академията за технически и хуманитарни науки в Белград
2024-12-11 10:30 - 11:30
Уважаеми колеги,
На 11.12/сряда/ от 10.30ч. гостът ни по програма „Еразъм+“ проф. Зоран Павлович от Академията за технически и хуманитарни науки в Белград ще изнесе лекция в зала „Витоша“/в Ректората, ет.2/
Заповядайте!

Курс за докторанти: „Разработване и регистриране на патенти и полезни модели“
2024-12-12 10:00 - 2024-12-13 16:30
На 12 декември 2024 г. от 10:00 ч. в зала: 3311, трети учебен корпус на ВТУ „Тодор Каблешков“ стартира курс по „Разработване и регистриране на патенти и полезни модели“ за докторанти от ВТУ „Тодор Каблешков“.
Лектор в курса: инж. Манол Георгиев.
Курсът е предвиден да бъде с продължителност 2 дни (12.12.2024 г. и 13.12.2024 г.), 8 лекционни часа на ден, от 10:00 ч., присъствено.

Среща на експертна група от НАОА със студенти и докторанти
2024-12-12 16:00 - 17:00
На 12.12.2024 г. от 16:00 до 17:00 ч. в зала 3111 – учебен корпус 3, етаж 1, ще се проведе среща на Експертна група към Националната агенция за оценяване и акредитация (НАОА) със студенти и докторанти от всички образователно-квалификационни степени и форми на обучение от професионално направление 5.1 „Машинно инженерство“, във връзка с акредитацията на направлението.

Публична лекция на доц. Емилия Младенова
2024-12-12 16:00 - 17:00
На 12.12.2024 г. от 16:00 часа в зала „Витоша“ (Ректорат, 2-ри етаж) ще се проведе публична лекция и церемония по връчването на диплома за академична длъжност „доцент“ на доц. Емилия Младенова от катедра „Машинни елементи, материалознание и химия“ на тема: „Приложение на импедансната спектроскопия за изследване на ХИТ, използвани в транспортните средства“.

Заповядайте!

Среща на експертна група към НАОА с потребители на кадри
2024-12-12 17:00 - 18:00
На 12.12.2024 г. от 17:00 до 18:00 ч. в зала 3111 – учебен корпус 3, етаж 1, ще се проведе среща на Експертна група към Националната агенция за оценяване и акредитация (НАОА) с потребители на кадри от професионално направление 5.1 „Машинно инженерство“, във връзка с акредитацията на направлението.

Свободен прием на експертна група от НАОА
2024-12-13 09:00 - 10:30
На 13.12.2024 г. от 9:00 ч. до 10:30 часа в зала „Витоша“– Ректорат, етаж 2, ще се проведе свободен прием на Експертна група към Националната агенция за оценяване и акредитация (НАОА) за студенти/докторанти, преподаватели и служители, във връзка с акредитацията на направление 5.1.

Защита на научна степен „доктор на науките“ – проф. Димитър Димитров
2024-12-19 10:30 - 11:30 | Висше транспортно училище „Тодор Каблешков“, ул. "Гео Милев" 158, София, 1574, България
На 19 декември 2024 г. от 10.30 ч. в УК-1, зала 1111 ще се проведе публична защита на дисертационен труд на проф. д-р инж. Димитър Димитров от катедра „ТОУТ“ на тема: “Дигитализация и интелигентни системи за управление в транспорта: проблеми и решения” за присъждане на научна степен „Доктор на науките“ в област на висше образование 5. „Технически науки“, професионално направление 5.5.“Транспорт, корабоплаване и авиация”, научна специалност „Транспортни системи и транспортни технологии“.
Заповядайте!

Избор на органи за управление на ВТУ '2025
2024-12-23 08:00 - 2025-02-19 14:30 | Висше транспортно училище „Тодор Каблешков“, ул. "Гео Милев" 158, София, 1574, България

ПАТРОНЕН ПРАЗНИК НА ВТУ „ТОДОР КАБЛЕШКОВ“
2025-01-13 11:00 - 12:00
На 13 януари 2025г. от 11:00 часа пред паметника на Тодор Каблешков в двора на Висшето транспортно училище ще се състои честване на патронния празник на училището.
Заповядайте!

Прием на документи за ОКС „магистър“ летен семестър на учебната 2024/2025 г.
2025-01-20 08:00 - 2025-01-31 17:00 | Висше транспортно училище „Тодор Каблешков“, ул. "Гео Милев" 158, София, 1574, България

Заседание на Общото събрание на ВТУ
2025-01-20 11:00 - 14:00 | Висше транспортно училище „Тодор Каблешков“, ул. "Гео Милев" 158, София, 1574, България
ОБЯВА
На основание чл. 82, ал. 2 във връзка с чл. 10, т.т. 1, 6 и 7 и чл. 3б, т. 6 от Правилника за устройството и дейността на ВТУ „Тодор Каблешков”,
и на основание чл. 29, ал. 1, т. 6 от Закона за висшето образование
СВИКВАМ
заседание на Общото събрание на ВТУ „Тодор Каблешков”, което да се проведе на
20.01.2025 г. от 11.00 часа в Зала „Юбилейна” при следния дневен ред:
1. Избор на изборна комисия – брой, структура и състав.
2. Избор на председател на Общото събрание.
3. Избор на заместник-председател на Общото събрание.
4. Обсъждане и приемане на Годишния доклад на ректора за академичната 2023/2024 г. /виж линка >> pdf/
5. Обсъждане и приемане на Заключителния отчет на ректора в края на мандата за периода на управление м. януари 2021 – м. януари 2025 г./виж линка >> pdf/
6. Обсъждане и приемане на Oтчета на ректора до Министерство на образованието и науката за четвъртата година на изпълнение на задълженията по договор за управление № ДО1-22/25.01.2021 г. /виж линка >> pdf/
7. Обсъждане и приемане на Годишния доклад на Контролния съвет. /виж линка >> pdf /
8. Изслушване становището на Съвета на настоятелите относно годишния доклад на ректора за академичната 2023/2024 г. /виж линка >>pdf/
Ректор на ВТУ „Тодор Каблешков”
Списък на членовете на Общото събрание на ВТУ „Тодор Каблешков”

Публична лекция на доц. Станимира Чюбатарова-Николова
2025-01-21 14:00 - 17:30
На 21.01.2025 г. от 14:00 ч. в зала „Витоша“ на Ректората ще се проведе публична лекция на доц. д-р Станимира Чюбатарова-Николова от катедра “ Хуманитарни науки и чужди езици“ на тема: „Обжалване на административни актове по Закона за защита на класифицираната информация“.

Заповядайте!

Kурс по английски език за докторанти на ВТУ „Тодор Каблешков“
2025-01-21 17:00 - 2025-03-27 17:00
Курсът по английски език за докторанти на ВТУ „Тодор Каблешков“ ще се провежда всеки вторник и четвъртък, като стартира на 12.11.2024 г. дистанционно чрез платформата Microsoft Teams, от 17:00 ч. до 19:45 ч. Курсът ще продължи до месец март 2025г.

Лектор на курса: доц. д-р Б. Рогожерова

За повече информация: отдел „НИМД“, science@vtu.bg и тел.: 02 9709 384

Заседание на Общото събрание на ВТУ
2025-01-27 10:00 - 15:00 | Висше транспортно училище „Тодор Каблешков“, ул. "Гео Милев" 158, София, 1574, България
О Б Я В А
На основание чл. 9, ал. 2 във връзка с чл. 10, т.т. 3, 4 и 5, и чл. 3б, т. 2 от Правилника за
устройството и дейността на ВТУ „Тодор Каблешков”
СВИКВАМ
заседание на Общото събрание на ВТУ „Тодор Каблешков”, което да се проведе на 27.01.2025 г. от 10.00 часа в Зала „Юбилейна” при следния дневен ред:

Представяне на кандидатурите за ректор от Комисията по кандидатурите.
Представяне на мандатните програми от кандидатите за ректор по реда на тяхното депозиране.
Обсъждане на мандатните програми:
3.1. Изслушване становището на Съвета на настоятелите относно проектите на мандатните програми;
3.2. Въпроси и отговори.
Избор на изборна комисия – брой, структура и състав.
Избор на ректор на ВТУ „Тодор Каблешков” и предложение до министъра на образованието и науката за сключване на договор по чл. 10, ал. 2, т.10 от Закона за висшето образование с избрания ректор.
Определяне на структурния и числения състав на Академичния съвет.
Избор на членовете на Академичния съвет.
Определяне на броя на членовете на Контролния съвет.
Избор на председател, заместник-председател и членове на Контролния съвет.

Председател на Общото събрание
Заповед за утвърждаване на актуализиран списъчен състав на Общото събрание на ВТУ „Тодор Каблешков“
Списък на членовете на Общото събрание на ВТУ „Тодор Каблешков“

Производствена практика на ученици във ВТУ "Тодор Каблешков"
2025-04-07 10:00 - 17:00 | Висше транспортно училище „Тодор Каблешков“, ул. "Гео Милев" 158, София, 1574, България
На 07.04.2025 год., от 10.00, ученици от XII клас на Професионална гимназия по транспорт- гр. София, по инициатива на катедра „Механика“, с подкрепата на ръководството на Висше транспортно училище „Тодор Каблешков”–гр. София, ще проведат част от производствената си практика в учебния комплекс на ВТУ.
Наши преподаватели ще презентират и демонстрират на учениците, съобразно техните специалности, изпитвания в реална обстановка, в специализираните лаборатории, с които разполагаме.
На учениците ще бъде предоставена подробна информация за тенденции в транспортните технологии, както и възможностите за професионално и кариерно развитие.
Събитието е организирано със съдействието и на ръководството на Професионална гимназия по транспорт и цели да подпомогне учениците за тяхната професионална ориентация.

Ден на отворените врати
2025-04-09 10:00 - 14:00
На 9 април 2025 г. от 10:0о до 13:о0 часа в зала „Юбилейна“ и учебните корпуси ще се проведе традиционният за ВТУ „Т. Каблешков“ Ден на отворените врати.
Университетът ни ще посрещне ученици от професионални гимназии и средни училища от София и страната, които ще се запознаят с материалната и учебна база, както и с условията за кандидатстване, възможностите за обучение и перспективите за последваща реализация, които предлага ВТУ.

Ден на специалностите във ВТУ
2025-04-09 11:00 - 14:30 | Висше транспортно училище „Тодор Каблешков“, ул. "Гео Милев" 158, София, 1574, България
На 09.04.2025 г. (сряда) от 11:00 часа във ВТУ „Тодор Каблешков“ ще се проведе Ден на специалностите.
Трите факултета, с помощта на Кариерния център, ще организират среща на възпитаниците си с техни потенциални работодатели – компании и организации от различни сектори на икономиката.
На срещите студентите ще разберат къде и на какви работни позиции могат да се реализират, както и какви знания и умения ще са им необходими за това. Гостите от фирмите ще представят дейността си и специфичните изисквания, които имат към служителите и новопостъпващите млади специалисти.
След презентационната част е предвидено време за лични срещи между студентите и работодателите и възможност за конкретни предложения за стаж и/или работа.
Срещите по факултети ще се проведат, както следва:
· факултет „Транспортен мениджмънт“ – зала „Тодор Каблешков“ (V учебен блок, II етаж)
· факултет „Техника и строителни технологии в транспорта“ – зала №3111 „Пътна безопасност“ (III учебен блок, I етаж);
· факултет „Комуникации и електрообзавеждане в транспорта“ – зала №1111 „Център за иновативни транспортни технологии и системи“ (I учебен блок, I етаж)

Очакваме Ви!

Общо събрание за редовна изборна процедура за избор на членове на Студентски съвет на ВТУ "Т. Каблешков" - за всички студенти и докторанти
2025-04-14 13:00 - 15:00 | Висше транспортно училище „Тодор Каблешков“, ул. "Гео Милев" 158, София, 1574, България
О Б Я В А
Студентският съвет обявява редовна изборна процедура
за избор на членове, председател, заместник председател и секретар на нов Студентски съвет
при Висше транспортно училище „Тодор Каблешков“.
За член на Студентския съвет може да кандидатства всеки студент на Висше транспортно училище „Тодор Каблешков“/ВТУ/с действащи права и всеки зачислен докторант.
Председателят, заместник-председателят и секретарят се избират от членовете на Студентския съвет с тайно гласуване.
Кандидатите за членове на Студентския съвет, могат да подадат Заявление-декларация – /по образец/ за участие в изборите, попълнено и подписано собственоръчно, в деловодството на ВТУ, находящо се в: гр. София, ул. „Гео Милев“ № 158, сградата на Ректората, ет. 1, стая № 1.
Документи ще се подават от 04.04.2025 г. до 11.04.2025 г.- 16.30 ч.
Всеки кандидат и участник в изборите при желание може да се запознае с вътрешните нормативни документи:

Правила за провеждане на избори във ВТУ „Тодор Каблешков“,
Правилника за организацията и дейността на Студентския съвет при ВТУ „Тодор Каблешков“,
Правилника за устройството и дейността на ВТУ „Тодор Каблешков“,
както и със Закона за висшето образование в Република България.

Изборите ще се проведат от 13.00 часа на 14.04.2025 г. /понеделник/ в зала „Юбилейна“.
Право на глас има всеки студент или докторант, с активни права, като гласа си може да упражни само за кандидатите от квотата, от която е и само за толкова кандидати, колкото е определената квота.
Линк към документи за изтегляне (MS Word):

Заявление-декларация за студенти
Заявление-декларация за докторанти

ПРИСЪСТВИЕТО Е ЗАДЪЛЖИТЕЛНО!
СТУДЕНТСКИ СЪВЕТ

Лекции на колеги от колеж "Вилнюс", Литва
2025-04-15 10:30 - 12:00
Уважаеми студенти и колеги,
Еразъм офисът на ВТУ „Тодор Каблешков“ има удоволствието да Ви покани на представянето на лекции на нашите гости по програма „Еразъм+“ от колеж „Вилнюс“, Литва (www.viko.lt).
Заповядайте на 15.04.2025г от 10:30 ч. в зала „Тодор Каблешков“.
Очаквани сте!
